

**REPUBLIKA HRVATSKA**

**GRADSKO IZBORNO POVJERENSTVO**

**GRADA KARLOVCA**

**KLASA: 012-02/25-01/01**

**URBROJ: 2133-1-03-01/01-25-236**

**Karlovac, 4. kolovoza 2025.**

Na osnovi članka 126. stavka 5. Zakona o lokalnim izborima („Narodne novine“, broj 144/12, 121/16, 98/19, 42/20 i 37/21), članka 42. stavka 2. podstavka 1. i 56. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19, dalje: Zakon o financiranju) te Odluke Vlade Republike Hrvatske o visini naknade troškova izborne promidžbe za izbor općinskih načelnika, gradonačelnika i župana te njihovih zamjenika i za izbor zamjenika općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda („Narodne novine“, broj 69/2025) Gradsko izborno povjerenstvo Grada Karlovca 4. kolovoza 2025., donijelo je

**ODLUKU**

**o pravu na naknadu i visini naknade troškova izborne promidžbe**

**na izboru gradonačelnika i zamjenika gradonačelnika Grada Karlovca 2025.**

**I.**

Ovom Odlukom utvrđuje se pravo na naknadu i visina naknade troškova izborne promidžbe iz proračuna Grada Karlovca kandidatima na izboru gradonačelnika i zamjenika gradonačelnika Grada Karlovca održanim u svibnju i lipnju 2025. (dalje: izbori).

**II.**

Pravo na naknadu troškova iz točke I. ove Odluke, imaju kandidati koji su u skladu s konačnim rezultatima izbora KLASA: 012-02/25-01/01, URBROJ: 2133-1-03-01/01-25-163 od 18. svibnja 2025. i KLASA: 012-02/25-01/01, URBROJ: 2133-1-03-01/01-25-233 od 4. lipnja 2025. dobili najmanje 10% važećih glasova birača od ukupnog broja birača koji su izašli na izbore.

Naknada troškova izborne promidžbe kandidatima iz stavka 1. ove točke određuje se razmjerno dobivenim glasovima, a visina naknade za najveći broj glasova kandidatu na izborima za prvi izborni krug iznosi 7.963,00 eura.

Naknada troškova izborne promidžbe u svakom narednom krugu izbora, raspoređuje se između kandidata na izborima koji su ušli u naredni krug izbora, razmjerno dobivenim glasovima, prema konačnim rezultatima izbora, a visina naknade za veći broj dobivenih glasova kandidata u svakom narednom krugu izbora određuje se u iznosu od 20% od iznosa naknade određenog u stavku 1. ove točke, dakle u iznosu od 1.592,60 eura.

Naknada troškova izborne promidžbe ne smije se isplatiti kandidatima iz stavka 1. ove točke u iznosu većem od ostvarenih troškova izborne promidžbe utvrđenom u Izvješću Državnog izbornog povjerenstva Republike Hrvatske o provedenom nadzoru financiranja izborne promidžbe na izborima za gradonačelnika i zamjenika gradonačelnika Grada Karlovca, KLASA: 012-03/25-06/108, URBROJ: 507-04/01-25-20 od 4. kolovoza 2025.

**III.**

U skladu s točkom II. ove Odluke pravo na naknadu troškova izborne promidžbe imaju sljedeći kandidati:

1. Kandidat: DAMIR MANDIĆ

Kandidatkinja za zamjenicu: IVANA FOČIĆ

Predlagatelj: HRVATSKA DEMOKRATSKA ZAJEDNICA – HDZ

u iznosu od 7.963,00 eura za prvi izborni krug i 1.592,60 eura za drugi izborni krug, dakle u ukupnom iznosu od 9.555,60 eura.

1. Kandidatkinja: DRAŽENKA POLOVIĆ

Kandidatkinja za zamjenicu: EHLIMANA PLANINAC

Predlagatelj: MOŽEMO! – POLITIČKA PLATFORMA – MOŽEMO!

SOCIJALDEMOKRATSKA PARTIJA HRVATSKE – SDP

STRANKA UMIROVLJENIKA - SU

u iznosu od 5.394,09 eura za prvi izborni krug i 1.385,99 eura za drugi izborni krug, dakle u ukupnom iznosu od 6.780,08 eura.

1. Kandidat: DIMITRIJE BIRAČ

Kandidatkinja za zamjenicu: PETRA BIRMAN

KANDIDATI GRUPE BIRAČA

u iznosu od 3.284,58 eura za prvi izborni krug.

**IV.**

Naknada troškova izborne promidžbe isplaćuje se na poseban račun za financiranje izborne promidžbe kandidata za gradonačelnika.

**V.**

Naknada troškova izborne promidžbe isplaćuje se iz proračuna Grada Karlovca u roku od 15 dana od dana objave Izvješća iz točke II. stavka 4. ove Odluke.

**VI.**

Ova Odluka dostavlja se gradonačelniku Grada Karlovca na izvršenje.

**VII.**

Ova Odluka objavit će se na mrežnoj stranici Grada Karlovca.

PREDSJEDNICA

GRADSKOG IZBORNOG POVJERENSTVA

GRADA KARLOVCA

ANĐELKA DUKOVAC

U privitku:

Podaci potrebni za isplatu naknade troškova izborne promidžbe

Dostaviti:

1. Upravni odjel za poslove gradonačelnika
2. Izbornim sudionicima iz točke III. ove Odluke
3. Ministarstvo financija, [pisarnica@mfin.hr](mailto:pisarnica@mfin.hr)
4. Arhiva, ovdje